钦定古今图书集成/明伦汇编/氏族典/第060卷 > 徐日久
## 钦定古今图书集成/明伦汇编/氏族典/第060卷 > 徐日久

按《浙江通志》：“日久，字子卿，西安人。令上海，以庇民忤
漕院被谪，寻补江夏。以循良异等，擢为部郎，参大司
马军，因疏劾边将马世龙失律丧师，忤珰归里。珰败，
台省交荐，起官巡视闽海。时海氛势焰，当事束手日
久，至相机调度，抚郑芝龙，折李之奇，沉锺斌，而海难
悉平。迁山左臬宪，道病归，卒于家。赠光禄寺卿。”